open-index/open-wikipedia-markdown huggingface dataset:
Veli Nurmi

**Veli Adolf Nurmi** (2. marraskuuta 1928 Pöytyä – 27. helmikuuta 2015 Espoo) oli suomalainen kasvatustieteilijä ja professori. Hän väitteli Jyväskylän yliopistosta 1964 aiheenaan *Maamme seminaarien varsinaisen opettajakoulutuksen synty ja kehittyminen viime vuosisadalla I*.

Hän oli Joensuun korkeakoulun vt. rehtori ja professori 1969–1971 ja 1980–1988 Oulun yliopiston kasvatustieteen professori.

## Julkaisut
* Dokumentteja maamme koulunuudistuksen perusvaiheista, (toim.). Oulun yliopisto, 1986. - (Oulun yliopiston kasvatustieteiden tiedekunnan opetusmonisteita ja selosteita, ISSN 0358-7223, 18).  
* Espoon kansakoulut 1871-1921, Espoon kaupunginmuseo, 1991 - (Espoo-sarja, ISSN 0789-175X, 9). 
* Jyväskylän kasvatusopillisen korkeakoulun perustamisesta 50 vuotta: kulttuurikuvia JKK:sta, WSOY, 1984 
* Kansakoulusta peruskouluun, WSOY, 1989 - (WSOY kurssikirjat). 
* Kasvatuksen traditio, WSOY, 1983  
* Kertomus Joensuun korkeakoulun synnystä ja 1. ja 2. toimintavuodesta 1969-71. Joensuu, 1971
* Kodin ja koulun yhteisyys, Gummerus, 1965. 
* Koulunuudistusten taustatekijöitä. 1, Yleissivistävä koulutus vv. 1856-72, Helsingin yliopiston kasvatustieteen laitos, 1977. 
* Koulunuudistusten taustatekijöitä. 2, Yleissivistävä koulutus vv. 1959-70, Helsingin yliopisto, 1979. - (Tutkimuksia / Helsingin yliopiston kasvatustieteen laitos, ISSN 0356-6943, n:o 76). 
* Koulusaavutusten pysyvyys ja sen vaikutus opetusjärjestelyihin: esitutkimus, Oulun yliopisto, 1984. - (Oulun yliopiston kasvatustieteiden tiedekunnan tutkimuksia, ISSN 0358-7231, 22). 
* Maamme koulutusjärjestelmä eilen, tänään, huomenna, WSOY, 1972 
* Maamme opettajakorkeakoulut: kasvatushistoriallinen perustutkimus, Helsingin yliopisto, 1990. 
* Maamme seminaarien varsinaisen opettajakoulutuksen synty ja kehittyminen viime vuosisadalla, Jyväskylän kasvatusopillinen korkeak 1964. - (Jyväskylä studies in education, psychology and social research, ISSN 0075-4625, 7). (väitöskirja)
* Maamme seminaarien varsinaisen opettajakoulutuksen synty ja kehittyminen viime vuosisadalla. 2, Didaktinen osa, Jyväskylän kasvatusopillinen korkeak 1964. - (Jyväskylä studies in education, psychology and social research, ISSN 0075-4625, 8). 
* Opettajan koulutuksen tähänastinen kehitys, WSOY, 1979  
* Opettajankoulutusta Raumalla 100 vuotta, Rauman opettajankoulutuslaitos, 1996 - (Julkaisusarja / Turun yliopiston kasvatustieteiden tiedekunta. ISSN 0359-8829, 176). 
* Opetustyö tehokkaaksi. WS, 1967
* Suojele itseäsi ja muita: opetusohjelma / toimituskunta: Veli Nurmi...et al., kuv. ja taitto: Jorma Piironen. Sisäasiainministeriö: 1974 
* Suomalaislasten opetus Ruotsissa, Jyväskylän yliopisto, 1974. - (Kasvatustieteiden tutkimuslaitoksen julkaisuja, ISSN 0448-0953, 240). 
* Suomen kansakoulunopettajaseminaarien historia, Opetusalan ammattijärjestö OAJ, 1995 
* Suomen opetushallinnon kehittämisen pääpiirteet vuosina 1948-1984, Oulun yliopisto, 1985. - (Oulun yliopiston kasvatustieteiden tiedekunnan tutkimuksia, ISSN 0358-7231, 29). 
* Uno Cygnaeus: suomalainen koulumies ja kasvattaja julk. Kouluhallitus. Valtion painatuskeskus, 1988. 

## Lähteet
Puhakainen

**Puhakainen** on suomalainen sukunimi, joka on muun muassa seuraavilla henkilöillä:

* Elina Puhakainen (1915–1996), kirjailija
* Harri Puhakainen (s. 1967), jalkapalloilija
* Heikki Puhakainen, muusikko
* Saku Puhakainen (s. 1975), jalkapalloilija
* Seppo Puhakainen (s. 1975), jääpalloilija
* Teppo Puhakainen (1952–2021), toimitusjohtaja ja kunnanvaltuutettu.
Svedberg

**Svedberg** tai **Swedberg** on seuraavien henkilöiden sukunimi:

* Aila Svedberg (s. 1946), suomalainen näyttelijä
* Anders Svedberg (1832–1889), suomalainen kansakoulunopettaja, toimittaja, valtiopäivämies
* Emanuel Swedenborg, alk. *Swedberg* (1688—1772), ruotsalainen tiedemies, filosofi, mystikko ja teologi
* Heidi Swedberg (s. 1966), yhdysvaltalainen näyttelijä ja muusikko
* Jesper Swedberg (1653–1735), ruotsalainen, piispa, virsirunoilija, professori ja teologi
* Lars Svedberg (1945–2025), suomalainen näyttelijä, teatterinjohtaja, -ohjaaja
* Lennart Svedberg (1944–1972), ruotsalainen jääkiekkoilija
* Mauritz Svedberg (1852–1913), ruotsalainen näyttelijä ja ohjaaja
* Niklas Svedberg (s. 1989), ruotsalainen jääkiekkoilija
* Rudolf Svedberg (1910–1992), ruotsalainen painija ja olympiavoittaja
* Ruth Svedberg (1903–2002), ruotsalainen kiekonheittäjä ja pikajuoksija
* Theodor Svedberg (1884–1971), ruotsalainen Nobel-palkittu kemisti
* Viktor Svedberg (s. 1991), ruotsalainen jääkiekkopuolustaja
* Williot Swedberg (s. 2004), ruotsalainen jalkapalloilija.

## Muita merkityksiä
* svedberg (S), Theodor Svedbergin mukaan nimetty sedimentaationopeuden yksikkö.
Renko (täsmennyssivu)

**Renko** tarkoittaa seuraavia:

* Renko, entinen Suomen kunta, kuntaliitoksen jälkeen osa Hämeenlinnaa
* Rengon kirkonkylä, taajama Rengossa Hämeenlinnassa.

## Sukunimi
* Ilmari Renko (1906–1968), metsänhoitaja, virkamies ja metsäasiantuntija, metsäneuvos
* Kari Renko (s. 1961), erikoisupseeri ja insinööriprikaatikenraali
* Manu Renko (s. 1938), professori, Otavan kouluosaston johtaja
* Marjo Renko (s. 1962), lastenlääkäri ja professori
* Rami Renko, laulaja ja säveltäjä
* Tellervo Renko (s. 1942), opettaja, kansanedustaja (keskusta)
* Ulla Hakola-Renko, musiikinopettaja, laulupedagogi ja laulaja.

## Muuta
* Andrew ”Andy” Renko, partiopoliisi televisiosarjassa Hill Street Blues
* Arkadi Renko, henkilöhahmo elokuvassa *[[Gorkin puisto (elokuva)|Gorkin puisto]]*.
Icacinaceae

**Icacinaceae** on Asteranae-ylälahkoon kuuluva kasviheimo.

## Tuntomerkit
Heimon lajit ovat puita, pensaita tai liaaneja. Kasvit ovat usein kauttaaltaan nukkamaisia tai karvaisia. Lehdet ovat liuskattomia ja ne sijaitsevat varressa vuorottain. Kukat ovat symmetrisiä ja yleensä säteittäisiä, joskus vastakohtaisia. Hedelmä on luumarja ja se on muodoltaan pyöreä tai soikea.

## Levinneisyys
Heimo kasvaa trooppisessa vyöhykkeessä.

## Luokittelu
Icacinaceae-heimo käsittää 24 tai 25 sukua ja noin 150 lajia. Runsaslajisimmat suvut ovat *[[Pyrenacantha]]* (30 lajia) ja *[[Iodes]]* (28 lajia). Heimo on läheinen Garryales-lahkolle.

Jotkin suvut, jotka ennen luettiin Icacinaceae-heimoon, on myöhemmin joissakin yhteyksissä sijoitettu heimoihin Cardiopteridaceae, Stemonuraceae ja Pennantiaceae.

## Lähteet
* Stevens, P. F. (2001 eteenpäin). Angiosperm Phylogeny Website. Versio 12, heinäkuu 2012 [and more or less continuously updated since]. http://www.mobot.org/MOBOT/research/APweb/

### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/icacinaceaeweb.gif
* Flora of China: Icacinaceae 
* Multiple origin of the tropical forest tree family Icacinaceae Ncbi.nlm.nih.gov (Free text)
Carmen Tawaststjerna

**Alli Carmen Margareta Tawaststjerna** (o.s. **von Boehm**; 9. elokuuta 1923 Helsinki – 24. helmikuuta 2015 Helsinki) oli suomalainen opettaja, koulutukseltaan filosofian kandidaatti. Hän oli Tyttönormaalilyseon ruotsin kielen lehtori. Hänen puolisonsa oli musiikkitieteilijä Erik Tawaststjerna, ja heidän poikiaan ovat arkkitehti Ilmari Tawaststjerna ja pianisti Erik T. Tawaststjerna. Hänen äitinsä oli taidemaalari Aino von Boehm ja veljensä taidemaalari Tuomas von Boehm.

## Teokset
* *Elämän kultareuna*. Otava, 2005. 

## Lähteet
MM-rallikausi 1991

**MM-rallikausi 1991** oli järjestyksessään rallin maailmanmestaruussarjan 19. kausi. Osakilpailujen määrää lisättiin ja uutena sarjaan tuotiin Katalonian ralli. Nyt kilpailuja oli 14 kappaletta, mutta valmistajat saivat silti pisteitä vain 10 osakilpailusta. Ruotsin rallia, Uuden-Seelannin rallia, Norsunluurannikon rallia ja Katalonian rallia ei laskettu mukaan valmistajien sarjaan.

Mestaruuden kaudella 1991 vei kolmatta kertaa urallaan Lancian Juha Kankkunen. Hän taisteli mestaruudesta Carlos Sainzin kanssa, joka ajoi Toyota Celicalla. Didier Auriol oli kolmas Jolly Clubin Lancialla, jääden lopulta runsaasti kärkikaksikosta. Valmistajien mestaruuden vei jälleen Martini Lancia, mutta Toyota Team Europe jäi mestaruudesta vain 11 pisteen päähän. Mitsubishi Ralliart Europe oli valmistajien kolmas, jääden kauaksi kärjestä.

Nissan palasi tilapäisesti MM-ralleihin isossa A-ryhmässä Nissan Motorsport Europen ajattamilla Nissan Sunny/Pulsar GTI-R malleillaan. Muista talleista poiketen Nissanilla oli rengassopimus Dunlopin kanssa, joka osaltaan heikensi tallin kilpailukykyä. Myöskin turbon välijäähdyttimen sijoitus moottorin päälle oli kaukana optimaalisesta. 

## Kilpailukalenteri

## Tehdastallit ja kuljettajat

## Tulokset
### Pistejärjestelmä

### Kuljettajien maailmanmestaruus

### Valmistajien maailmanmestaruus

## Lähteet
Jambi

**Jambi** (, ) on runojalka ja metron, joka on peräisin antiikin kreikkalaisesta metriikasta. Jambijalka koostuu yhdestä lyhyestä ja yhdestä pitkästä tavusta.

Jambirunous oli joonialaisella kielialueella kehittynyttä jambimittaista runoutta, jonka tunnetuin edustaja on Arkhilokhos. Siinä jambia käytettiin erityisesti pilkkarunoissa. Runomitoista jambimetronia käytettiin erityisesti jambisessa trimetrissä, jonka perusmuodossa on kolme peräkkäistä jambimetronia. Sitä käytetään paljon antiikin kreikkalaisten näytelmien puheosuuksissa.

## Kaava

Jambissa runojalka ja metron ovat poikkeuksellisesti eri pituiset. Jambijalka muodostuu yhdestä lyhyestä (, *brevis*) ja yhdestä pitkästä (, *longum*) tavusta, tai nykyrunoudessa yhdestä painottomasta ja yhdestä painollisesta tavusta:

:

Jambimetron on puolestaan dipodia, joka koostuu kahdesta jambijalasta:

:

Vastaavalla tavalla dipodisia ovat myös trokee- ja anapestimetronit.

## Jambimittoja

Kreikkalaisen runouden jambimittoja ovat muun muassa ( = lyhyt tavu,  = pitkä tavu,  = anceps eli lyhyt tai pitkä tavu):

**Jambinen [[dipodia]]** (*ja<sup>2</sup>*) eli **jambinen monometri**
:Säe koostuu kahdesta jambijalasta eli yhdestä jambimetronista.
:

**Jambinen [[kvaternaari]]** (*ja<sup>4</sup>*)
:Säe koostuu neljästä jambijalasta.
:

**Jambinen [[kataleksis|katalektinen]] [[kvaternaari]]** (*ja<sup>4c</sup>*)
:Säe koostuu neljästä jambijalasta, joista viimeinen on katalektinen.
:

**Jambinen [[dimetri]]** (*ja<sup>d</sup>*)
:Säe koostuu kahdesta jambimetronista.
:

**Jambinen [[kataleksis|katalektinen]] [[dimetri]]** (*ja<sup>dc</sup>*)
:Säe koostuu kahdesta jambimetronista, joista jälkimmäinen on katalektinen.
:

**Jambinen [[senaari]]** (*ja<sup>6</sup>*)
:Säe koostuu kuudesta jambijalasta.
:

**[[Jambinen trimetri]]** (*ja<sup>t</sup>*)
:Säe koostuu kolmesta jambimetronista.
:

**[[Kholiambi]]** (*ja<sup>ts</sup>*)
:Säe koostuu kolmesta jambimetronista, joista viimeinen ”ontuu”. Tunnetaan myös nimellä Hipponaksin trimetri.
:

**Jambinen [[septenaari]]** (*ja<sup>7</sup>*)
:Säe koostuu seitsemästä jambijalasta ja ylimääräisestä tavusta.
:

**[[Jambinen tetrametri|Jambinen katalektinen tetrametri]]**
:Säe koostuu neljästä jambisesta metronista, joista viimeinen on katalektinen.
:

**Jambinen [[oktonaari]]** (*ja<sup>8</sup>*)
:Säe koostuu kahdeksasta jambijalasta.
:

**[[Jambinen pentametri]]**
:Säe koostuu viidestä jambijalasta. Yleinen englanninkielisessä runoudessa, muun muassa William Shakespearella.
:**x /** | **x /** | **x /** | **x /** | **x /**

## Lähteet
Uusiin maisemiin (albumi)

**Uusiin maisemiin** on Magyarin esikoisalbumi vuodelta 1974. Alkuperäiset luettelotunnukset LRLP 96.

## Kappaleet
### Alkuperäinen painos
#### A-puoli
# 
# 
# 
# 
# 

#### B-puoli
# 
# 
# 
# 
# 

### Vuoden 2001 uusintapainos
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Jouko Niiranen – laulu
* Petri Juutilainen – pasuuna 
* Teuvo Bovellan – urut 
* Jukka Heikkonen – oboe
* Harry Gunaropoulos – laulu
* Kari Huttunen – kitara
* Markku Heikkonen – alttosaksofoni, huilu
* Kari Pietikäinen – rummut
* Seppo Heikkonen – klarinetti, tenorisaksofoni
* Taito Kettunen – basso

## Aiheesta muualla
* discogs.com -sivustolla
* Albumi Fono.fi:in -sivustolla
Toiviainen

**Toiviainen** on suomalainen sukunimi, joka on muun muassa seuraavilla henkilöillä:

* Antti Toiviainen (1947–2014), journalisti
* Carita Toiviainen (s. 1987), pesäpalloilija
* Eino Toiviainen (1919–1999), toimitusjohtaja, teollisuusneuvos
* Esko Toiviainen (1915–1999), arkkitehti
* Jorma Toiviainen (1949–2011), sanoittaja
* Jouko Toiviainen  (s. 1946), kuvanveistäjä
* Juhana Toiviainen (1879–1937), opettaja, kaupunginreviisori ja kansanedustaja (kansallinen edistyspuolue)
* Kalevi Toiviainen (1929–2015), piispa ja professori
* Marjaana Toiviainen (s. 1985), pappi ja tutkija
* Miiko Toiviainen (s. 1989), näyttelijä
* Miska Toiviainen (s. 1975), näyttelijä ja juontaja
* Pasi Toiviainen (s. 1967), arkkitehti, tietokirjailija
* Petri Toiviainen (s. 1959), musiikkitieteilijä ja akatemiaprofessori
* Raija Toiviainen (s. 1954), valtakunnansyyttäjä
* Sakari Toiviainen (s. 1946), elokuvatutkija, toimittaja, kirjailija
* Sami Toiviainen (s. 1974), koripallovalmentaja
* Sattva-Hanna Toiviainen, lavastaja
* Seppo Toiviainen (1944–2004), tutkija, kansanedustaja (SKDL)
* Seppo Toiviainen (1928–1997), kauppaneuvos
* Tapio Toiviainen (s. 1995), lentopalloilija
* Tarja Salmio-Toiviainen (1917–2001), arkkitehti.
Maaskola (täsmennyssivu)

**Maaskola** tarkoittaa seuraavia:

* Maaskola, kaupunginosa Viipurissa

## Sukunimi
* Mika Maaskola (s. 1966), juoksija
* Ulla Maaskola (s. 1959), hiihtäjä
Jonas Dobler

**Jonas Dobler** (s. 4. toukokuuta 1991 Traunstein) on saksalainen maastohiihtäjä ja viestin MM-mitalisti. Hän edustaa SC Traunsteiniä. 

Dobler debytoi maastohiihdon maailmancupissa Roglan 15 kilometrin perinteisen hiihtotavan kilpailussa joulukuussa 2011 sijoittuen sijalle 49. Ensimmäistä kertaa Dobler sijoittui 30 parhaan joukkoon joulukuussa 2013 Tour de Skin osakilpailussa Oberhofissa ollen vapaan sprintin 14:s. Kymmenen parhaan joukkoon hän sijoittui ensimmäisen kerran oltuaan kuudes Lillehammerin 15 kilometrin perinteisen hiihtotavan takaa-ajokilpailun osuusajoissa joulukuussa 2018. Yksittäisessä maailmancupkilpailussa hän on ollut parhaimmillaan kymmenes Davosin 15 kilometrin vapaan hiihtotavan kilpailussa joulukuussa 2019.

Dobler kilpaili vuoden 2015 MM-kilpailuissa Falunissa ollen parhaimmillaan yhdistelmäkilpailun 27:s ja viestin seitsemäs. Hän on MM-kilpailuissa sijoittunut parhaimmillaan 15:nneksi 30 kilometrin yhdistelmäkilpailussa Planicassa 2023, 17:nneksi 50 kilometrillä Seefeldissä 2019 ja Oberstdorfissa 2021 sekä viestissä kuudenneksi Lahdessa 2017 ja Seefeldissä 2019. Olympialaisissa hän on sijoittunut 30 kilometrin yhdistelmäkilpailussa 22:nneksi ja viestissä kuudenneksi Pyeongchangissa 2018 sekä 15 kilometrin perinteisen hiihtotavan kilpailussa 19:nneksi ja lyhennetyssä 50 kilometrin vapaan hiihtotavan yhteislähtökilpailussa 20:nneksi Pekingissä 2022. Planican MM-kilpailuissa 2023 hän hiihti kolmannen osuuden Saksan pronssia saavuttaneessa viestijoukkueessa..

## Lähteet
Tetracarpaeaceae

**Tetracarpaeaceae** on tasmanialainen kasviheimo koppisiemenisten Saxifragales-lahkossa, johon muun muassa rikkokasvit kuuluvat sukulaisineen. Heimossa on vain yksi laji: *[[Tetracarpaea tasmannica]]*.

## Tuntomerkit
Kasvi on ainavihanta ja kaljuversoinen pensas. Lehdet sijaitsevat kierteisesti ja ovat lyhytruotisia, vahvahampaisia ja nahkeita. Terttumainen kukinto sijaitsee verson latvassa ja siinä on nelilukuisia kukkia. Kukkapohjus on kovera, ja terälehdet ovat lusikkamaisia. Heteitä on 4–8 kappaletta. Emit ovat erillisiä, ja niitä on neljä, harvemmin viisi. Emit sijaitsevat terävastaisesti ja ovat huomiota herättävän valkoisia ja lyhytvartaloisia. Kussakin emissä on paljon siemenaiheita. Emeistä kehittyy tuppiloita, ja vähäpätöisissä siemenissä on pienet alkiot.

## Levinneisyys
Laji kasvaa Tasmanian vuorilla subalpiinisessa vyöhykkeessä.

## Luokittelu
*Tetracarpaea tasmannica* on aiemmin ollut tapana yhdistää herukkakasvien (Grossulariaceae) heimoon puuvartisena rikkokasvien sukulaisena. Sen on kuitenkin todettu kuuluvan samaan evoluutiopuun haaraan heimon Penthoraceae ja ärviäkasvien (Haloragaceae) kanssa.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* Kuvia: http://www.northqueenslandplants.com/Australian%20Plant%20Families%20G-M/Haloragaceae/Tetracarpaea/Tetracarpaea%20tasmannica.html
Asetamipridi

**Asetamipridi** (C10H11ClN4) on neonikotinoideihin kuuluva orgaaninen yhdiste. Yhdistettä käytetään maataloudessa hyönteismyrkkynä.

## Ominaisuudet
Huoneenlämpötilassa asetamipridi on valkoista kiteistä ainetta. Se liukenee melko hyvin veteen ja lisäksi eräisiin orgaanisiin liuottimiin kuten etanoliin ja dikloorimetaaniin. Muiden neonikotinoidien tavoin asetamipridi on myrkyllistä hyönteisille, koska se sitoutuu nikotinergisiin asetyylikoliinireseptoreihin. Yhdiste on vaikutukseltaan laajakirjoinen ja tehoaa muun muassa perhosiin, kirvoihin, ripsiäisiin, kovakuoriaisiin ja termiitteihin.

## Valmistus ja käyttö
Asetamipridin valmistamiseen käytetään pääasiassa kahta menetelmää. Molemmissa tärkeä välituote on metyyli-N-syanoasetimidaatti, jota valmistetaan asetonitriilin ja syanamidin välisellä reaktiolla. Metyyli-N-syanoasetimidaatista voidaan valmistaa asetamipridia reaktiolla N-(6-kloori-pyridin-3-yylimetyyli)amiinin kanssa ja muodostuva tuote metyloidaan dimetyylisulfaatin avulla tai suoraan metyyli-N-syanoasetimidaatista ja N-(6-kloori-pyridin-3-yylimetyyli)-N-metyyliamiinista.

Asetamipridiä käytetään hyönteismyrkkynä maataloudessa viljeltäessä hedelmiä, vihanneksia ja koristekasveja. Yhdiste vaikuttaa sekä suihkutettuna kasvien lehdille että maaperässä.

## Lähteet

## Aiheesta muualla
*Toxin and Toxin Target Database (T3DB): Acetamiprid 
*Kyoto Encyclopedia of Genes and Genomes (KEGG): Acetamiprid 
*ChemBlink: Acetamiprid
Luettelo Etiopian vesistöistä

Tämä on luettelo Etiopian päävesistöistä, joita on yhteensä 12. Viiden vesistön vedet päätyvät mereen ja neljän laskukohteena on järvet tai suoalueet. Kolmessa vesistössä vettä on vain sadekaudella ja vedet kuivuvat ennen päätymistään mihinkään mereen tai pysyvään järveen.

## Lähteet
*
Jevhen Hutsol

**Jevhen Hutsol** (; s. 13. toukokuuta 1990) on ukrainalainen pikajuoksija ja keskimatkojen juoksija. Hänen päämatkojaan ovat olleet 400 metriä, jolla hänen ennätyksensä on vuonna 2017 Erzurumissa juostu 45,89, ja 800 metriä, jonka hän on juossut aikaan 1.46,56 vuonna 2018. Hutsol edustaa Volinska-seuraa.

Hutsol on osallistunut yksiin ulkoradan MM-kilpailuihin, vuonna 2013 Moskovassa, jossa hän kilpaili vain pitkässä viestissä. Sisäratojen MM-kilpailuissa hän sijoittui viestissä kuudenneksi 2014. EM-kilpailuissa Hutsol on kilpaillut neljästi, vuosina 2012, 2014, 2016 ja 2018. Parhaimmillaan hän on ollut 4&nbsp;×&nbsp;400&nbsp;metrin viestissä kuudes 2016 ja 800 metrillä välierissä 2018. Vuonna 2015 Hutsol selviytyi finaaliin 400 metrillä sisäratojen EM-kilpailuissa ollen sen viides. EM-hallikilpailuissa 2017 hän oli viestissä niin ikään viides.

## Lähteet
Gabún alue

**Gabún alue** () on Guinea-Bissaun itäisin hallintoalue. Vuoden 2009 väestönlaskennan mukaan siellä oli 215&nbsp;530 asukasta.

Alue rajoittuu pohjoisessa Senegaliin, idässä ja etelässä Guineaan ja lännessä Tombalin ja Bafatán alueisiin. Sen pinta-ala on 9&nbsp;150 neliökilometriä. Gabú on pinta-alaltaan maan suurin alue. 

Alueen pääkaupunki on Gabú. Se jakautuu  hallinnollisesti viiteen osa-alueeseen eli sektoriin, jotka ovat Boé, Gabú, Pitche, Pirada ja Sonaco. Suurimmat etniset ryhmät ovat fulbet (79,6 %) ja mandinkat (14,2 %).

## Lähteet

## Aiheesta muualla
MM-rallikausi 1992

**MM-rallikausi 1992** oli järjestyksessään rallin maailmanmestaruussarjan 20. kausi. Kaudella ajettiin 14 osakilpailua ja se sisälti samat kilpailut kuin edellisenä vuonna.

Kärkikolmikko oli sama kuin vuonna 1991, mutta nyt espanjalainen Carlos Sainz voitti toisen maailmanmestaruutensa ennen toiseksi tullutta Juha Kankkusta. Didier Auriol oli jälleen kolmas. Valmistajien mestaruuden voitti Martini Racing, joka varmisti mestaruuden jo Suomen rallissa, Auriolin voitettua ja Kankkusen oltua toinen. Toyota Team Europe sijoittui toiseksi ja Ford Motor Company kolmanneksi. Kaudelle 1992 mm. Bastos BMW, Volkswagen Motorsport ja Mazda luopuivat tehdastalleistaan. Myös Lancia lopetti virallisen tehdastallinsa, mutta jatkoi hieman pienemmällä panostuksella  ajattamista Jolly Clubin nimissä. Nissan luovutti pelin kesken kauden koska Sunny GTI-R oli osoittautunut kilpailukyvyttömäksi. Mitsubishi Ralliartilla oli rajoitettu ohjelma ja voimavaroja ohjattiin uuden auton kehittelyyn. Toyota esitteli uuden autonsa, joka nyt kantoi nimeä Toyota Celica Turbo 4WD. Kaudesta tuli Toyotalle tuskien taival autossa ilmenneiden vikojen vuoksi. Huolimatta vähentyneestä panostuksesta, Lancia esitteli Deltasta neljännen ja samalla viimeisen kehitysversion, joka virallisesti tunnettiin nimellä Lancia Delta HF Integrale, epävirallisesti nimellä Super Delta.

Teknisiin sääntöihin FIA rajoitti turbon kuristimia entisestään. Aiemmin 40mm:n suuruiseksi määrätty kuristin oli nyt N-ryhmän autoille 36 millimetriä ja A-ryhmän autoille 38 millimetriä. 

Jolly Club voitti kahdeksan valmistajien mestaruudessa mukana ollutta kilpailua ja toi Lancialle sen viimeisen valmistajien mestaruuden.

## Kilpailukalenteri

## Tehdastallit ja kuljettajat

## Tulokset
### Pistejärjestelmä

### Kuljettajien mestaruus

### Valmistajien mestaruus

## Lähteet
Erkki Kaski

**Erkki Kaski** (15. syyskuuta 1929 Alavus – 20. helmikuuta 2015 Helsinki) oli ekonomi ja Lasten Päivän Säätiön toimitusjohtaja 15. huhtikuuta 1987 alkaen vuoden 1990 loppuun. Hän työskenteli Linnanmäen huvipuistossa vuodesta 1962 ja oli Bo Ekelundin työpari 25 vuotta, kunnes hänestä itsestään tuli toimitusjohtaja Ekelundin jälkeen 1987.

## Lähteet
Wojciech Theiner

**Wojciech Theiner** (s. 25. kesäkuuta 1986 Ruda Śląska) on puolalainen korkeushyppääjä. Hän edustaa AZS-AWF Katowiceä. Theinerin ennätys on heinäkuussa 2014 Katowicessä hypätty 232. Hän on 187 senttimetriä pitkä ja painaa 74 kilogrammaa.

Theiner saavutti hopeaa vuoden 2011 kesäuniversiadeista Shenzhenistä tuloksella 226. Hän on osallistunut kaksiin EM-kilpailuihin, vuosina 2010 ja 2014, ollen parhaimmillaan finaalin kymmenes vuonna 2014 Zürichissä. Theiner on saavuttanut Timanttiliigassa yhden osakilpailuvoiton, vuonna 2014 Glasgow'ssa tuloksella 228.

## Ennätykset
* ulkoradoilla: 232 (Katowice 2014)
* sisäradoilla: 228 (Slupsk 2006)

## Lähteet
Joni Korhonen

**Joni Korhonen** (s. 8. helmikuuta 1987 Espoo) on uransa lopettanut suomalainen jalkapalloilija. Hän oli pelipaikaltaan laitahyökkääjä.

## Seurajoukkueet

Joni Korhosen pelaajaura aikuisten tasolla alkoi kausina 2005–2006 Kakkosessa FCK Salamoissa ja FC Espoossa. Vuoden 2007 aikana Korhonen pelasi Saksan Oberligassa eli neljännellä sarjatasolla Bonner SC:n riveissä ja Ykkösessä HJK:n reservijoukkue Klubi 04:ssa. Kauden 2008 Korhonen pelasi Kakkosen FC Espoossa.

Korhonen siirtyi kaudeksi 2009 Ykkösessä pelanneseen AC Ouluun. Hän pelasi kaudella 2009 yhteensä 24 Ykkösen ottelua. AC Oulu voitti Ykkösen kaudella 2009 ja nousi Veikkausliigaan. Korhonen siirtyi kaudeksi 2010 Ykköseen nousseeseen FC Espooseen. Hän pelasi kaudella 2010 kaikki 26 sarjaottelua, ja FC Espoo oli sarjassa kuudes.

Korhonen siirtyi kaudeksi 2011 Ykkösen FC Viikinkien riveihin. Korhonen pelasi Viikingeissä kausina 2011–2013 yhteensä 76 Ykkösen ottelua. Hän teki kaudella 2011 kymmenen maalia ja oli Ykkösen maalipörssissä jaetulla viidennellä sijalla. Viikingit oli kaudella 2011 Ykkösessä viides, kaudella 2012 kolmas ja kaudella 2013 seitsemäs. Korhonen siirtyi kaudeksi 2014 Ykkösen PK-35 Vantaan riveihin. Hän pelasi kaudella 2014 kaikki 27 sarjaottelua, ja PK-35 Vantaa oli sarjassa kuudes.

Korhonen siirtyi kaudeksi 2015 Veikkausliigaan nousseen HIFK:n riveihin. Korhonen debytoi Veikkausliigassa 19. huhtikuuta ottelussa IFK Mariehamn–HIFK. Korhonen pelasi kaudella 2015 yhteensä 31 liigaottelua ja teki niissä kolme maalia. HIFK oli Veikkausliigassa seitsemäs. Korhonen jatkoi HIFK:n riveissä kaudella 2016, jolloin liigaotteluita kertyi 29. HIFK oli kaudella 2016 Veikkausliigassa kymmenes.

Korhonen siirtyi kaudeksi 2017 Ykköseen nousseeseen FC Honkaan. Korhonen pelasi kaudella 2017 yhteensä 26 Ykkösen ottelua, joissa hän teki kymmenen maalia. Korhonen oli Ykkösen maalipörssissä jaetulla neljännellä sijalla. FC Honka oli kaudella 2017 Ykkösessä toinen ja se nousi liigakarsinnan kautta Veikkausliigaan. Korhonen jatkoi Hongassa kaudella 2018, jolloin otteluita Veikkausliigassa kertyi 16. FC Honka oli kaudella 2018 Veikkausliigassa neljäs.

Korhonen siirtyi kaudeksi 2019 Ykkösen AC Ouluun. Korhonen pelasi kaudella 2019 yhteensä 27 Ykkösen ottelua ja teki niissä kaksi maalia. AC Oulu oli sarjassa seitsemäs. Korhonen siirtyi kaudeksi 2020 Kakkosessa pelaavan PK-35:n riveihin.

## Lähteet

## Aiheesta muualla

* Joni Korhonen Palloliiton sivuilla 
* Joni Korhonen Veikkausliigan sivuilla
* Joni Korhonen Soccerwayn sivuilla
Silje Theodorsen

**Silje Theodorsen** (s. 19. elokuuta 1994 Tromssa) on norjalainen maastohiihtäjä. Hän edustaa Kvaløysetta Skilagia.

Theodorsen debytoi maastohiihdon maailmancupissa joulukuussa 2014 Lillehammerin vapaan sprintissä ollen 31:s. Ensimmäiset maailmancupin pisteensä hän saavutti jo seuraavana päivänä viiden kilometrin vapaan kilpailusta sijoittuen sijalle 15. Kymmenen parhaan joukkoon hän sijoittui ensimmäisen kerran oltuaan viides Rukan vapaan hiihtotavan 20 kilometrin takaa-ajokilpailussa marraskuussa 2022. Se on edelleen hänen paras maailmancupsijansa.

Theodorsen on saavuttanut alle 23-vuotiaiden MM-hopeaa perinteisen hiihtotavan sprintistä vuodelta 2015 Almatystä. Vuonna 2012 hän voitti kultaa nuorten olympialaista vapaan hiihtotavan sprintistä Innsbruckista. Planican MM-kilpailuissa 2023 hän sijoittui 15 kilometrin yhdistelmäkilpailussa 12:nneksi. Trondheimin MM-kilpailuissa 2025 hän oli 10 kilometrin perinteisen hiihtotavan kilpailussa kolmastoista.

## Lähteet
Sava (alue)

**Sava** on hallintoalue Madagaskarin koillisosassa Intian valtameren rannalla. Se on yksi maan 24:stä alueesta. Vuoden 2018 väestönlaskennassa Savan alueen väkiluku oli 1&nbsp;123&nbsp;772 ja pinta-ala 23&nbsp;793,7 neliökilometriä. Kaupunkilaisia heistä oli  prosenttia (208&nbsp;590 as.). Vuonna 2023 väkiluvuksi ilmoitettiin . 

Alue rajoittuu idässä Intian valtamereen. Etelässä naapurina on Ambatosoan, lännessä Sofian ja luoteessa Dianan alue.

Aluekeskuksena toimii Sambavan merenrantakaupunki, josta on 1&nbsp;194 kilometriä pääkaupunki Antananarivoon. Alue jakautuu neljään piirikuntaan: Sambava, Antalaha, Vohémar ja Andapa. Nämä jakautuvat edelleen yhteensä 79 kuntaan (communes), jotka voidaan jakaa 803 kunnanosaan (fokontany). Alue on saanut nimensä piirikuntien nimien ensimmäisistä kirjaimista.

Savan alueella sijaitsevista suojelualueista tunnetuimpiin kuuluvat Unescon maailmanperintöluettelon kohteen Atsinananan sademetsät osana ovat Marojejyn kansallispuisto ja Masoalan kansallispuisto.


Vanille - Antsirabe-Nord.jpg|Vanilja on alueen maatalouden keskeisiä viljelykasveja (Antsirabe Nord).
Antalahas beach (4932556154).jpg|Antalahan kaupungin uimarantaa.
Sambava airport.jpg| Aluekeskus Sambavan lentoasema.
Antsirabe Nord centre.jpg|Antsirabe Nord -kylän keskustaa.
Antsirabe Nord RN5a.jpg|Silta Antsirabe Nordin seudulla.

## Lähteet
* 

* 

* 

### Viitteet

## Aiheesta muualla

* Savan alueen  sivusto
Dorian van Rijsselberghe

**Dorian Benno Eric van Rijsselberghe** (s. 24. marraskuuta 1988 Den Burg) on alankomaalainen kilpapurjehtija, olympiavoittaja ja maailmanmestari. 190 senttimetriä pitkä ja 80 kilogrammaa painava van Rijsselberghe kilpailee purjelautailun -luokassa. Hän edustaa Waddenteamia.

Van Rijsselberghe saavutti olympiakultaa RS:X-luokasta vuoden 2012 kesäolympialaisista Lontoosta. Hän toimi noissa kisoissa myös Alankomaiden lipunkantajana avajaisissa. Van Rijsselberghe uusi olympiakultansa vuoden 2016 kesäolympialaisissa Rio de Janeirossa. MM-kilpailuissa van Rijsselberghe on saavuttanut kultaa vuodelta 2011 Perthistä, kaksi hopeaa ja kaksi pronssia. EM-kilpailuista hänellä on yksi hopea vuodelta 2015.

Van Rijsselberghe on osallistunut yksiin kesäolympialaisiin. Hänen valmentajanaan toimii Aaron McIntosh. Aiemmin van Rijsselberghe on kilpaillut Mistral-luokassa.

## Lähteet
Helvi Halme

**Helvi Helena Halme** (26. helmikuuta 1923 Impilahti – 7. syyskuuta 2016 Kuopio) oli suomalainen lähetyssaarnaaja ja kristillinen kirjailija.

Halmeen vanhemmat olivat maanviljelijä Antti Halme ja opettaja Emilia Paukku. Hän kävi Itä-Suomen seminaarin 1946. Lähetystyötä Halme teki Etiopiassa 1953 alkaen. Opettajan koulutuksen saaneena hänelle avautui aluksi tehtävä keisarillisen perheen lasten kasvattajana. Halme asui vuodesta 1988 Kuopiossa. Hän kirjoitti vuosina 1943–1977 kaikkiaan 14 kirjaa, joista monet ovat nuorten kirjoja. 

## Teoksia
* *Karjalaistytön tarina : tosikertomus*. Kustannus Kuva ja sana, Helsinki 1943
* *Tuulimäen Raili*. Kuva ja sana, Helsinki 1944, 3. painos 1945
* *Outi löytää tien*. Kuva ja sana, Helsinki 1945
* *Herätys tuli : kertomus nuorten herätyksestä*. Kuva ja sana, Helsinki 1946
* *Helinä*. Kuva ja sana, Helsinki 1947
* *Me emme sano hyvästi* : romaani. Kuva ja sana, Helsinki 1948
* *Souditu*. Ristin voitto, Helsinki 1956
* *Hoviherran poika*. Ristin voitto, Helsinki 1960
* *Tyttö vain*. Ristin voitto, Helsinki 1962
* *Tie, jonka sain*. Ristin voitto, Helsinki 1964
* *Sinisen Niilin maa*. Ristin voitto, Helsinki 1968
* *Kirje nuorelle tytölle*. Ristin voitto, Tikkurila 1970
* *Neljä äitiä*. Ristin voitto, Tikkurila 1973
* *Tuulinen maa* , valokuvat Helvi Halme. Ristin voitto, Tikkurila 1977

## Lähteet
*  

### Viitteet
Penthoraceae

**Penthoraceae** on pieni kasviheimo koppisiemenisten Saxifragales-lahkossa. Siinä on vain yksi suku: viisisopet (*Penthorum*).

## Tuntomerkit
Kasvit ovat juurakollisia ja melko möyheitä ruohoja, joissa on flavonoideja. Lehdet sijoittuvat varteen kierteisesti ja ovat hammaslaitaisia. Viuhkomainen ja vähähaarainen kukinto sijaitsee verson latvassa. Kukat ovat 5–7-lukuisia, ja niiden pohjus on maljamainen, niin sanottu hypanthium. Verholehdet ovat keskenään erikokoisia. Teriö tavallisesti puuttuu, joskus terälehtiä voi olla jopa seitsemän. Heteitä on kaksi kertaa enemmän kuin verholehtiä. Puoleksi kehänalainen sikiäin koostuu 5–8 yhteen kasvaneesta emilehdestä, joiden kärkiosat ovat erillisiä. Istukat ovat turvonneita, ja vartalot kiinnittyvät emilehtien laidan tuntumaan. Luotit ovat pallomaisia. Kussakin emilehdessä on monta pitkävartista siemenaihetta. Hedelmävaiheessa emilehtien erilliset osat ovat kansiluomaisia.

## Levinneisyys
Viisisopet kasvavat kahdella alueella, yhtäältä Itä- ja Kaakkois-Aasiassa, toisaalta Pohjois-Amerikan itäosassa.

## Luokittelu
Penthoraceae käsittää vain yhden kaksilajisen suvun, viisisopet (*Penthorum*). Aiemmin se on tavallisesti viety rikkokasveihin (Saxifragaceae), mutta nyt sitä pidetään ärviäkasvien (Haloragaceae) läheisenä sukulaisena.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/Penthoraceae.gif
Arion

**Arion** voi viitata seuraaviin:

* Arion (600-luku eaa.), kreikkalainen runoilija
* Arion, japanilainen mangasarja ja siihen perustuva vuoden 1986 elokuva
* *[[Arion (suku)|Arion]]*, siruetanasuku
* Arion, kanadalainen dubstep-tuottaja
* Arion, suomalainen metalliyhtye
* muurahaissinisiipi (*Glaucopsyche arion*), perhoslaji.
Grete Bäckman

**Grete Magdalena Bäckman-Ramsten** (12. helmikuuta 1923 Turku – 28. elokuuta 2013 Falun, Ruotsi) oli suomalainen ruotsin kielellä kirjoittanut kirjailija.

Bäckmanin vanhemmat olivat tilanomistaja Tor Ragnar Bäckman ja Maggie Öberg. Hän pääsi ylioppilaaksi 1941 ja opiskeli Åbo Akademissa 1942–1943. Bäckman valmistui sosionomiksi 1947 Tukholman Socialinstitutetista ja meni samana vuonna naimisiin ruotsalaisen toimittaja Lars Ramstenin (1924–2009) kanssa. Bäckman toimi lastensuojeluasiamiehenä Uppsalassa. 

## Teoksia
* *Molnen dra förbi* : romaani. Söderström, Helsinki 1940

## Lähteet
*
Costa Brava

**Costa Brava** on alue Katalonian rannikolla koillisessa Espanjassa. Se ulottuu Blanesin kaupungista (Barcelonasta 60 kilometriä koilliseen) Ranskan rajalle saakka. Alueen tunnetuimpia lomakohteita ovat Blanes, Tossa de Mar ja Lloret de Mar.

## Lähteet

## Aiheesta muualla
Pettämätön pistooli

**Pettämätön pistooli** (*The Tall T*) on Budd Boetticherin ohjaama lännenelokuva vuodelta 1957. Se kuuluu Yhdysvaltojen Kongressin kirjaston National Film Registryn luetteloon merkittävistä elokuvista.

Elokuvan *[[Seitsemän miestä jäljellä]]* menestyksen jälkeen kolmikko näyttelijä Randolph Scott, käsikirjoittaja Burt Kennedy ja ohjaaja Budd Boetticher ryhtyivät välittömästi uuden samantyyppisen elokuvan tekoon. Vain tuotantoyhtiö vaihtui. Käsikirjoituksen pohjaksi valittiin Elmore Leonardin tarina *The Captives* joka oli hänen teoksistaan ensimmäinen, josta tehtiin elokuva. Elokuva tehtiin pienellä budjetilla kolmessa viikossa.

Elokuva on hyvin tyypillinen Boetticherin elokuva: koruton tarina on kuvattu karussa kalliomaisemassa, ja vastakkain ovat sankari ja roisto. Boetticher itse on saanut härkätaistelijan koulutuksen, ja se kuvastuu elokuvassa rytmisesti ja visuaalisesti.

## Näyttelijät

## Lähteet
Rakel Hyvärinen

**Rakel Johanna Hyvärinen**, o.s. *Sorsa* (23. tammikuuta 1923 Pyhäjärvi Ol. – 22. syyskuuta 2016 Espoo) oli suomalainen lasten- ja nuortenkirjailija.

Hyvärinen kävi keskikoulun ja toimi kirjanpitäjänä. Hän asui Espoossa.

Hyvärisen kirjoja ilmestyi 1980-luvulla Tammen *Vihreä varis* -kirjasarjassa. Hän kirjoitti myös pakinoita lehtiin ja *Pappa on sotainvalidi* -nimisen oppikirjan kuntoutuslaitoksille.

## Teoksia
* *Nauta*. WSOY 1978
* *Kiikaritähtäin* ; kuv. Olavi Hankimo. Tammi 1980
* *Punainen tyttö*. Tammi 1981
* *Viiden markan kesä*. Tammi 1982
* *Kaivo* ; kuv. Olavi Hankimo. Tammi 1983
* *Isän varjo*. Tammi 1984
* *Sputnik* ; kuv. Anna-Kaisa Hintikka. Tammi 1985
* *Tohtorin Helena* ; kuv. Maija Kivinen. Tammi 1986
* *Musta Saara* ; kuv. Kirsti Laurinolli. Tammi 1988
* *Poika joka tahtoi piirtää* ; kuvittanut Vincent Bakkum. Tammi 1990
* *Radanrakentajat*. Rautatiemuseo, Hyvinkää 1992
* *Pappa on sotainvalidi* ; kirj. Rakel Hyvärinen, Antti Hyvärinen. Sotainvalidien veljesliitto, Helsinki 1995

## Palkinnot
* II palkinto WSOY:n eläinaiheisessa kirjoituskilpailussa 1978
* I palkinto lastenvuoden kirjoituskilpailussa 1980
* Valtion nuorisokirjailijapalkinto 1982

## Lähteet
*  
* Kirjasampo.fi : Rakel Hyvärinen

### Viitteet
Rafał Omelko

**Rafał Omelko** (s. 16. tammikuuta 1989 Wrocław) on puolalainen pikajuoksija. Omelko kilpailee 400 metrillä, jossa hänen ennätyksensä on heinäkuussa 2016 Amsterdamissä juostu 45,14.. Omelko edustaa KS AZS AWF Wrocławia.

Omelko on osallistunut kolmiin EM-kilpailuihin vuosina 2010, 2014 ja 2016. Hän saavutti EM-kilpailujen 4&nbsp;×&nbsp;400 metrin viestistä pronssia 2014 Zürichistä ja hopeaa 2016 Amsterdamista. Amsterdamin 400 metrillä hän oli kuudes. Hän saavutti hopeaa vuoden 2015 sisäratojen EM-kilpailuista Prahasta 4&nbsp;×&nbsp;400 metrin viestistä. Noista kisoista hän saavutti myös pronssia 400 metriltä. Belgradin EM-hallikilpailuissa 2017 hän voitti kultaa 4&nbsp;×&nbsp;400 metrin viestissä ja hopeaa 400 metrilä. Hän sai alle 23-vuotiaiden EM-kilpailuissa hopeaa 4&nbsp;×&nbsp;400 metrin viestissä Ostravassa 2011. 

Omelko oli mukana vuosien 2013 ja 2015 MM-kilpailuissa vain 4&nbsp;×&nbsp;400 metrin viestissä ilman menestystä. Rio de Janeiron olympialaisissa 2016 hän karsiutui 400 metrin välierissä ja sijoittui 4&nbsp;×&nbsp;400&nbsp;metrin viestissä seitsemänneksi. Lontoon MM-kilpailuissa 2017 hän karsiutui 400 metrin välierissä ja oli 4&nbsp;×&nbsp;400 metrin viestissä seitsemäs. Birminghamin sisäratojen MM-kilpailuissa 2018 hän juoksi toisen osuuden Puolan joukkueessa, joka voitti kultaa 4&nbsp;×&nbsp;400&nbsp;metrin viestissä maailmanennätysajalla 3.01,77. 400 metrillä hän karsiutui välierissä.

## Ennätykset
* 200 metrin juoksu: ulkoradoilla 20,96 (Varsova 2017), sisäradoilla 21,14 (Toruń 2017)
* 300 metrin juoksu: ulkoradoilla 32,23 (Ostrava 2017), sisäradoilla 32,73 (Ostrava 2017)
* 400 metrin juoksu: ulkoradoilla 45,14 (Amsterdam 2016), sisäradoilla 46,08 (Belgrad 2017)

## Lähteet
Anni Qvist

**Anni Amanda Qvist** (o.s. **Aspegrén**; 23. helmikuuta 1923 Kemi – 7. toukokuuta 2003 Hämeenlinna) oli suomalainen kirjastonhoitaja, toimittaja ja lastenkirjailija.

Qvist oli toimittajana Pohjolan Sanomat- ja Pohjolan Työ-lehdissä. Hän oli sivukirjaston hoitajana Kemin kaupungin kirjastossa 1951-1955 ja toimi vuodesta 1965 alkaen Viittakiven opiston kirjastonhoitajana.

Qvistin vanhemmat olivat luotsi Adolf Alarik Aspegrén ja Helmi Sofia (o.s. Marjakaarto). Puoliso oli vuodesta 1947 Ikaroksessa aktiivisesti toiminut ja Kariston kirjallisena johtajana vaikuttanut kulttuuritoimenjohtaja ja opetusneuvos Martti Vilhelm Qvist (1924–2004). 

## Teoksia
* *Höpsistä pussiin* ; teksti Anni Qvist ; kuvat Pirkko Hakkila. WSOY 1971
* *Nannan nappirasia* ; kuv. Pirkko Hakkila. Karisto 1972

## Lähteet
*  

### Viitteet
Ali Kaya

**Ali Kaya** (alun perin **Stanley Kiprotich Mukche**; s. 20. huhtikuuta 1994 Eldoret, Kenia) on kenialaissyntyinen, nykyisin Turkkia edustava kestävyysjuoksija. Hän kilpailee 5 000 ja 10 000 metrillä.

Kaya muutti Turkkiin vuonna 2010 ja otti käyttöönsä nykyisen nimensä. Maan kansalaisuuden hän sai vuonna 2013. Kaya saavutti alle 20-vuotiaiden EM-kilpailuista kultaa 5&nbsp;000 ja 10&nbsp;000 metriltä vuonna 2013. Hän voitti samat matkat myös Tallinnan alle 23-vuotiaiden EM-kilpailuissa 2015.

Zürichin EM-kilpailuissa 2014 Kaya saavutti pronssia 10 000 metriltä ennätysajallaan 28.08,72. Prahan sisäratojen EM-kilpailuissa 2015 hän voitti kultaa 3 000 metrillä omalla ja Turkin ennätysajalla 7.38.42. Pekingin MM-kilpailuissa 2015 Kaya oli 10&nbsp;000&nbsp;metrillä seitsemäs ja 5&nbsp;000 metrillä yhdeksäs.

Kaya saavutti Amsterdamin EM-kilpailuissa 2016 hopeaa 10&nbsp;000&nbsp;metrillä ajalla 28.21,42. Saman vuoden Rio de Janeiron olympialaisissa hän keskeytti 10&nbsp;000&nbsp;metriä ja karsiutui 5&nbsp;000&nbsp;metrillä alkuerissä. Hän saavutti maastojuoksun MM-kilpailuissa 2017 pronssia sekaviestissä.

Maastojuoksun EM-kilpailuista Kayalla on kulta henkilökohtaisesta kilpailusta 2015 sekä hopea henkilökohtaisesta ja kulta joukkuekilpailusta 2014. Nuorten sarjassa hän voitti maastojuoksun Euroopan-mestaruuden 2013.

Kayan ennätys 5 000 metrillä on 13.00,31 (Rooma 2015) ja 10 000 metrillä 27.24,09 (Mersin 2015).

## Lähteet
Ilta Liukku

**Ilta Marjatta Liukku** (30. tammikuuta 1923 Helsinki – 28. heinäkuuta 2003) oli suomalainen päiväkodinjohtaja ja lasten- ja nuortenkirjailija.

Liukku kävi Helsingin tyttölukion ja Ebeneser-lastentarhaseminaarin vuosina 1944–1946. Hän toimi lastentarhanopettajana Savonlinnassa vuosina 1946–1947 ja Helsingin kaupungin päiväkodeissa 1947–1958. Päiväkodinjohtajana Liukku oli Helsingissä vuodet 1958–1983. Liukku toimi lastentarhanopettajiksi opiskelevien ohjaajana useina vuosina ja toimi kurssien johtajana, ohjaajana, ja luennoitsijana vuosina 1950–1980. Liukku toimi myös lastentarhain kesäsiirtolayhdistyksen sihteerinä. 

Liukku sai Helsinki-mitalin vuonna 1985. Norjassa hän osallistui lastentarhanopettajien kongressiin Lastentarha-lehden stipendin turvin. Liukku julkaisi neljä lastenkirjaa, pakinoita, askarteluohjeita, satuja, kuvituksia. Ebeneser-säätiön lastentarhamuseon esinekokoelmassa on kolme nukkea kehdoissaan, joiden yhteydessä hänet on mainittu.

Liukun vanhemmat olivat NMKY:n poikatyösihteeri ja kirjailija Alfred Liukku ja Edith Alice (o.s. Geijer). Liukun kotikunta oli Järvenpää.

## Teoksia
* *Tiina vain*. Kuva ja sana, Helsinki 1956
* *Pekan pilli ja muita kertomuksia lapsille* ; tekijän kuvittama. Kuva ja sana, Helsinki 1957
* *Sirkkaniemen salaisuus*. Kuva ja sana, Helsinki 1959
* *Tinnin unelma : kertomus pienille tytöille ja pojille*. Kuva ja sana, Helsinki 1963

## Lähteet
*  
* Kirjasampo.fi : Ilta Liukku

### Viitteet
Okratulkku

**Okratulkku** (*Pyrrhula aurantiaca*) on peippojen heimoon kuuluva varpuslintu.

## Levinneisyys
Okratulkkua tavataan Intiassa ja Pakistanissa. Lajia on kuvattu yleiseksi tai hyvin yleiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Iteaceae

**Iteaceae** on pieni kasviheimo koppisiemenisten Saxifragales-lahkossa.

## Tuntomerkit
Heimon kasvit ovat pensaita tai puita. Lehdet ovat pienikorvakkeisia. Kukinto on terttumainen tai viuhkomainen. Kukassa on enemmän tai vähemmän kehänalainen sikiäin, jossa on aksiletyyppinen keski-istukka. Vartalo on hyvin kehittynyt. Siemenessä on niukka endospermi.

## Levinneisyys
Heimo kasvaa monella erillisalueella lämpimillä ja trooppisilla alueilla.

## Luokittelu
Heimossa on kaksi sukua ja 21 lajia.

*[[Pterostemon]]*-suvussa on kolme Meksikossa kasvavaa pensaslajia, joiden kiiltävät lehdet sijaitsevat kierteisesti ja ovat sahalaitaiset ja korvakkeelliset. Kukinto on huiskilomainen viuhko. Heteitä on viisi, ja ne ovat litteäpalhoisia, palhot ovat palteisia, palteet hammasreunaisia, ja kukassa on myös viisi joutohedettä. Sikiäin on yhdislehtinen ja enimmäkseen kehänalainen, viiden emilehden muodostama, kussakin 4–6 siemenaihetta. Luotti on nuppimainen. Hedelmä on verhiöllinen.

Suvussa *[[Itea]]* on 18 puu- ja pensaslajia Kaakkois-Aasiassa saaristoineen, Pohjois-Amerikan itäosassa sekä Itä- ja Etelä-Afrikassa. Niiden lehdet sijaitsevat kierteisesti ja ovat piikki- tai rauhashampaisia. Hankasilmuja on monta. Kukinto sijaitsee lehtihangassa ja on terttumainen, joskus haarainen. Kukat ovat melko pieniä, ja niissä on rengasmainen mesiäinen; pohjus on maljamainen hypantio. Sikiäin koostuu kahdesta yhteenkasvaneesta emilehdestä ja on lähes kehänalainen. Hedelmä on liiteluomainen kota.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Levinneisyyskartta, ''Pterostemon''
* Levinneisyyskartta, ''Itea''
Harlekiinitulkku

**Harlekiinitulkku** (*Pyrrhula erythaca*) on peippojen heimoon kuuluva varpuslintu.

## Levinneisyys
Harlekiinitulkkua tavataan Bhutanissa, Kiinassa, Intiassa, Myanmarissa, Nepalissa, Taiwanissa ja Thaimaassa. Lajin kannankehitys on vakaa, ja se on luokiteltu elinvoimaiseksi.

## Lähteet
Syyrianhemppo

**Syyrianhemppo** (*Serinus syriacus*) on peippojen heimoon kuuluva varpuslintu.

## Levinneisyys
Syyrianhemppoa tavataan Egyptissä, Irakissa, Israelissa, Jordaniassa, Palestiinassa ja Syyriassa. Lajin populaatioksi arvioidaan 3&nbsp;500–15&nbsp;000 yksilöä, ja se on vähenemässä. Laji on luokiteltu vaarantuneeksi.

## Lähteet
Choi Seou

**Choi Seou** (, vuoteen 2012 asti **Choi Yong-jik**, ; s. 3. joulukuuta 1982 Gunsan, Pohjois-Jeolla) on eteläkorealainen mäkihyppääjä. Choi edustaa High1 Resortia.

Choi debytoi mäkihypyn maailmancupissa Garmisch-Partenkirchenin uudenvuodenpäivän kilpailussa tammikuussa 1999 ollen 36:s. Ensimmäisen maailmancupin pisteensä hän saavutti paria päivää myöhemmin Innsbruckissa ollen 30:s. Choin paras sijoitus maailmancupin osakilpailussa on 25:s sija Klingenthalin suurmäen kilpailusta helmikuussa 2007. 

Choi on osallistunut viisiin talviolympialaisiin vuosina 1998, 2002, 2006, 2010 ja 2014. Paras henkilökohtainen sijoitus on 34:s sija normaalimäen kilpailusta vuosilta 2002 ja 2014. MM-kilpailuihin Choi on osallistunut neljästi, parhaana sijoituksenaan 22:s vuoden 2005 MM-kilpailuiden normaalimäestä. 

Choilla on yksi kulta ja yksi pronssi Aasian talvikisojen joukkuemäkikilpailuista. Talviuniversiadeista hänellä on yksi kulta ja kaksi hopeaa.

## Lähteet
Rudolf I (täsmennyssivu)

**Rudolf I** voi tarkoittaa seuraavia historiallisia hallitsijoita:

*Rudolf I, Burgundin kuningas 888–912
*Rudolf I Habsburgilainen, Saksan kuningas 1273–1291
*Rudolf I, Baijerin herttua 1294–1317
*Rudolf I Saksin vaaliruhtinas 1298–1356
*Rudolf I, Böömin kuningas 1306–1307
*Rudolf II, keisari, Unkarin kuninkaana (1572–1608) Rudolf I
Rudolf Habsburgilainen (täsmennyssivu)

**Rudolf Habsburgilainen** voi tarkoittaa seuraavia historiallisia hallitsijoita:

*Rudolf I Habsburgilainen, Saksan kuningas 1273–1291
*Rudolf II, Itävallan herttua 1282–1283
*Rudolf I Habsburgilainen, Böömin kuningas 1306–1307
*Rudolf IV Habsburgilainen, Itävallan herttua (myöh. arkkiherttua) 1358–1365
Rainbow Warrior

**Rainbow Warrior** () on käsite William Willoyan ja‎ Vinson Brownin kirjasta *Warriors Of The Rainbow: Strange And Prophetic Indian Dreams* (1962). Tarinaa on kuitenkin pidetty aitona intiaanien folklorena. Se voi tarkoittaa seuraavia:

* Greenpeacen laivoja:
** Rainbow Warrior (1955)
*** Rainbow Warriorin tapaus, ensimmäisen Rainbow Warriorin upottamisesta vuonna 1985
** Rainbow Warrior (1957) eli Rainbow Warrior II
** Rainbow Warrior (2011) eli Rainbow Warrior III
* *[[Sateenkaaren soturit]]* (*The Rainbow Warrior*), Rainbow Warriorin upottamisesta kertova televisioelokuva 1990-luvulta
* *[[Rainbow Warrior (videopeli)|Rainbow Warrior]]*, Greenpeace-aiheinen videopeli vuodelta 1989.
Biebersteiniaceae

**Biebersteiniaceae** on muutamalajinen ja vähän tunnettu kasviheimo koppisiemenisten Sapindales-lahkossa, jonka evoluutiopuussa se on vanhin haara eli kladi. Heimossa on vain *[[Biebersteinia]]*-suku.

## Tuntomerkit
Kasvit ovat juurakollisia monivuotisruohoja, joilla on rauhaskarvoja. Lehdet ovat korvakkeellisia, pääteparisia, toisinaan jopa kahteen tai kolmeen kertaan kerrannaisia, ja lehdykät ovat liuskaisia ja hammaslaitaisia. Kukinto on pysty ja terttumainen, melko isokukkainen. Terälehdet ovat tavallisesti kynnellisiä. Kukassa on verhovastaisia mesirauhasia. Sikiäin sijaitsee pohjuksen lyhyen pidentymän eli gynoforin päässä ja koostuu viidestä yhteenkasvaneesta emilehdestä, joilla on erilliset, mutta kärjestään yhtyvät vartalot. Luotti on pallomainen. Kussakin emilehdessä on yksi yksikalvoinen siemenaihe, jonka varsi (funikulus) on massiivinen ja taipunut. Hedelmä on lohkohedelmä, jolla on kookas verhiö, ja jonka keskipylväs jää jäljelle lohkojen karistua. Siemenessä on niukka ravintovarasto (endospermi) ja hieman käyrä alkio, jonka sirkkalehdet ovat lehtimäisiä.

## Levinneisyys
*Biebersteinia* kasvaa Kreikasta Keski-Aasiaan ulottuvalla alueella.

## Luokittelu
Biebersteiniaceae-heimon ainoassa suvussa on viisi lajia. Aikaisemmin niitä on pidetty kurjenpolvikasvien (Geraniaceae) sukulaisina.

## Lähteet
* Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Kuva: http://www.greekmountainflora.info/Saitas/slides/Biebersteinia%20orphanidis%2002.html 
* Levinneisyyskartta: http://www.mobot.org/mobot/research/apweb/maps/Biebersteiniaceae.gif
Maurepas (Yvelines)

**Maurepas** on kunta Ranskassa Yvelinesin departementissa Île-de-Francen alueella.  Se sijaitsee noin 30 kilometriä Pariisista lounaaseen ja se on osa Pariisin esikaupunkialuetta. Maurepasilla on pitkälle ulottuva historia ja siellä on muun muassa keskiaikainen linna. Versailles’n palatsin rakentamisella oli suuri vaikutus kunnan kehitykseen. Tuolloin kunnan alueella rakennettiin suuria kanavajärjestelmiä, joiden avulla siirrettiin vettä palatsin suihkulähteisiin.

## Aiheesta muualla

## Lähteet
Kenedy

**Robert Kenedy Nunes do Nascimento** (8. helmikuuta 1996 Santa Rita do Sapucaí), tunnetaan paremmin nimellä **Kenedy**, on brasilialainen jalkapalloilija, joka edustaa Espanjan Primera Divisiónnissa pelaavaa Real Valladolidia. Pelipaikaltaan Kenedy on vasen laitalinkki.

Kenedy pelasi vuosina 2013–2015 Fluminensen edustusjoukkueessa. Hän liittyi seuran junioreihin vuonna 2009. Englantilaisseura Chelseassa hän pelasi 14 valioliigaottelua ja teki yhden maalin kaudella 2014–2015. Tämän jälkeen hän on pelannut yhden liigaottelun kausilla 2015–2016 ja 2021–2022. Hän on pelannut lainalla Watfordissa, Newcastle Unitedissa, Getafessa, Granadassa ja Flamengossa.

Kenedy on pelannut Brasilian nuorisomaajoukkueissa. Hän pelasi viisi ottelua alle 17-vuotiaiden MM-kilpailuissa 2013.

## Lähteet